section_heading: Stanovništvo
paragraph_text: Prema posljednjem popisu stanovništva iz 2011. godine,<ref>[https://web.dzs.hr/Hrv/censuses/census2011/results/htm/H01_01_01/h01_01_01_zup16_4561.html DZS: 1. Stanovništvo prema starosti i spolu po naseljima, popis 2011.], preuzeto 15. ožujka 2013. u općini živi 1.565 stanovnika, od čega u Berku 386, Bokšiću 126, Čakovcima 367, Mikluševcima 378, Tompojevcima 308, dok u Grabovu nije bilo popisanih građana. Prema nacionalnom sastavu,<ref>DZS: 2 Stanovništvo prema narodnosti po gradovima/općinama, popis 2011., preuzeto 15. ožujka 2013. u općini većinu čine Hrvati - 966 (61,73%), Rusina ima 272 (17,38%), Srba 164 (10,48%), dok Mađara ima 141 (9,01%). U Čakovcima većinom žive Mađari, a u Mikluševcima Rusini.